ตอนนี้ เดือนมีนาแต่เดือนกุมภา มีการตกขาวเยอะ และได้มีเพศสัมพันใส่ถุงและหลั่งนอก ไม่ทราบว่าอาการตกขาว และการมีเพศสัมพัน จะมีผลข้างเคียงกับประจำเดือนอย่างไรคะ
สวัสดีค่ะ การมีเพศสัมพันธ์จะมีผลต่อประจำเดือนเมื่อการมีเพศสัมพันธ์นั้นไม่ได้ป้องกันจนทำให้เกิดการตั้งครรภ์ พอตั้งครรภ์มีการเปลี่ยนแปลงฮอร์โมนในร่างกาย ประจำเดือนก็จะไม่มาค่ะการมีเพศสัมพันธ์จะมีผลต่อตกขาว ถ้ามีเพศสัมพันธ์ที่ไม่ได้ป้องกันและติดเชื้อโรคติดต่อทางเพศสัมพันธ์ ทำให้ช่องคลอดติดเชื้อ และมีตกขาวที่ผิดปกติ เช่นสีเปลี่ยนแปลงไป เป็นสีเหลือง สีเขียว กลิ่นเหม็นคาว คันช่องคลอด ตามมา ถ้ามีตกขาวเยอะ แต่เป็นสีขาวปกติ เหมือนแป้งเปียก ไม่มีกลิ่น ไม่คัน อันนี้เป็นตกขาวที่ปกติค่ะการหลั่งนอกไม่ถือเป็นการป้องกันการตั้งครรภ์และการติดต่อของโรคเพศสัมพันธ์นะคะ ไม่แนะนำให้ทำค่ะแนะนำการมีเพศสัมพันธ์ที่ป้องกันเช่นใส่ถุงยางอนามัยตลอดการมีเพศสัมพันธ์ หรือรับประทานยาคุมกำเนิดแบบแผง ฉีดยาคุม ฝังยาคุม แต่การใช้ยาคุมจะไม่ได้ป้องกันโรคติดต่อทางเพศสัมพันธ์ค่ะ